તેલના આંતરરાષ્ટ્રીય ભાવ વધુ ઊંચી સપાટીએ પહોંચી રહ્યા છે. આંતરરાષ્ટ્રીય સમીકરણોને કારણે અને માગ વધતાં ક્રૂડના આંતરરાષ્ટ્રીય ભાવ બેરલદીઠ ૮૦ ડોલર ( રૂપિયા ૫,૩૧૪)ની સપાટીએ પહોંચી જતાં ઘરઆંગણે ગ્રાહકોને પેટ્રોલ ડીઝલના ભાવમાં રાહત મળવાની સંભાવના દૂર સરકતી જાય છે.વારંવાર વધતા પેટ્રોલ-ડીઝલના ભાવ વચ્ચે સરકારના મંત્રી સુરેશ પ્રભુએ મુતું નિવેદન આપ્યું છે. તેમનું કહેવું છે કે ભાવને નિયત્રિત કરવા માટે પેટ્રોલ-ડીઝલની વપરાશને ઓછુ કરવું પડશે. માર્કેટની તાકતોના પ્રમાણે પોતાની જાતને તૈયાર કરવાની જરૂર છે.સરકાર દ્વારા જેને નમુનારૂપ બજાર માનવામાં આવે છે તેવા દિલ્હીમાં પેટ્રોલના લિટરદીઠ ભાવ વધીને રૂપિયા ૭૪.૬૭ થયા છે. ડીઝલ રૂપિયા ૬૫.૯૩ના ભાવે વેચાઈ રહ્યું છે.અનેક પાસા કહે છે કે તેલના ભાવ હજી પણ ભડકે બળતા રહેશે. કેન્દ્ર સરકાર આબકારી જકાતમાં કાપ ના મૂકે તો અન્ય કોઈ રાહે ગ્રાહકોને રાહત મળવાની સંભાવના નથી. રૂપિયાનું મુલ્ય વર્ષની સૌથી નીચી સપાટીએ હોવાના સંજોગો તો ભાવને વધુ ઊંચી સપાટીએ લઈ જશે.નવેમ્બર ૨૦૧૪થી જાન્યુઆરી ૨૦૧૬ દરમિયાન જ્યારે ક્રૂડ તેલના ભાવ નીચે જઈ રહ્યા હતા ત્યારે કેન્દ્ર સરકારે પેટ્રોલ પરની આબકારી જકાતમાં લિટરદીઠ રૂપિયા ૧૧.૭૭ અને ડીઝલ પરની આબકારી જકાતમાં રૂપિયા ૧૩.૪૭નો વધારો કર્યો હતો.